钦定古今图书集成/方舆汇编/职方典/第1513卷 > 永北府建置沿革考 府志
## 钦定古今图书集成/方舆汇编/职方典/第1513卷 > 永北府建置沿革考 府志

汉以前属白国。时铁桥西北施蛮据之。唐贞元中，南诏蒙氏辟其地为北方赕，又改善巨郡。五代时，郑买嗣篡蒙氏，地方大乱，诸酋互相攻杀，几无宁日。迄宋庆历年间，段氏改为成纪镇，以高惠治之，高氏世据此地。元宪宗三年，酋长高俊内附。至元十五年，置施州。十七年，改北胜州。二十年，升为府，属丽江路军民宣抚司。俗传元初兵过大渡河，自永宁府分兵三道入境，势屈迎降。元以兵自北来，首捷此土，故名“北胜” ，以总管章帖木儿分治其地。至明洪武十五年，兵自南下，至金沙江，并有六诏。高酋内附，又改为州，属鹤庆军民府。二十九年置澜沧卫军民指挥使，建城郭。正统六年，改土设流，隶云南布政使司，与卫同治。西永宁府掌印同知衙署亦寄州城焉。故明万历年间又改属为府，更名“北胜。”

皇清定鼎，仍复直隶“北胜州。”至康熙七年，州守佟可

印，《荒于治政》，题属大理，以府辖之。三十一年，总督范承勋题复直隶，三十七年，题改永北府，今如其制。

土府

古名楼头赕北，地接土番，又名荅蓝。么些蛮祖《泥月乌》逐出土番，遂居其地。唐时属南诏蒙氏，后为么些蛮据之。宋时属大理段氏。元世祖忽必烈驻月日和，即此。宪宗三年内附。至元十四年，置荅蓝管民官。十六年，改置永宁州，属北胜。明洪武中，属鹤庆府。二十九年，改属澜沧卫。永乐四年，改为永宁府，领长官司事。授土官以知府职，颁给印信，钤束部彝。后四川左所土官侵占地方，添设流官同知掌印。

皇清因之，以永宁府添为《永宁军民府》。康熙三十七

年，巡抚石文晟题请改设，将掌印同知改为“永北府” 同知治焉。